આમ છતાં વાનખેડે સ્ટેડિયમ ખાતેની આ મેચમાં ચેન્નાઈ સુપર કિંગ્સનો હાથ ઉપર છે અને તે વધુ ફેવરિટ મનાય છે કેમ કે લીગ રાઉન્ડમાં તેણે હૈદરાબાદને બે વખત હરાવ્યું છે અને સાથે સાથે અહીંની બાઉન્સી વિકેટ પર તે હંમેશાં સફળતા હાંસલ કરતી આવી છે. આ ઉપરાંત છેલ્લી ત્રણ મેચમાં હૈદરાબાદનો પરાજય થયો છે. અગાઉની મેચો જીતેલી હોવાને કારણે તેના પ્લે ઓફ પ્રવેશમાં પરાજયની આ હારમાળા અસર કરી શકી ન હતી પરંતુ ફોર્મની રીતે વિલિયમ્સનની ટીમને માઠી અસર પડી છે જેની સરખામણીએ ધોનીની ચેન્નાઈ સુપર કિંગ્સે હજી રવિવારે જ કંગાળ પ્રારંભ છતાં કિંગ્સ ઇલેવન પંજાબને પાંચ વિકેટે હરાવીને પંજાબને પ્લે ઓફમાં પ્રવેશતા અટકાવ્યું હતું..